**Program državnih potpora za zapošljavanje i usavršavanje u nadležnosti Hrvatskog zavoda za zapošljavanje za razdoblje od 2018. do 2020. godine (s izmjenama i dopunama za 2019. godinu)**

1. **Predlagatelj programa državnih potpora/ davatelj državnih potpora**

Hrvatski zavod za zapošljavanje

Radnička cesta 1

10000 Zagreb

Tel: 01/6126-000

Fax: 01/6126-038

E\_mail: [hzz@hzz.hr](mailto:hzz@hzz.hr)

Web: [www.hzz.hr](http://www.hzz.hr); www.mjere.hr

1. **Program državnih potpora**

Mjere aktivne politike zapošljavanja iz nadležnosti Hrvatskog zavoda za zapošljavanje – državne potpore za zapošljavanje i usavršavanje

1. **Ciljevi državnih potpora**

Program se temelji na ciljevima propisanim u *Smjernicama za razvoj i provedbu aktivne politike zapošljavanja u Republici Hrvatskoj za razdoblje od 2018. – 2020. godine,* točka 5. pod nazivom *Opći i posebni* c*iljevi dodjele državnih potpora u razdoblju 2018. – 2020.*, Opći cilj 1. kako slijedi:

## Opći cilj 1: Povećati stopu zaposlenosti (15-64)

Posebni cilj 1.1. Povećati stopu zaposlenosti mladih (15-29)

Posebni cilj 1.2. Povećati stopu zaposlenosti starijih osoba (50+)

Posebni cilj 1.3. Smanjiti udio dugotrajno nezaposlenih u ukupnoj nezaposlenosti

Posebni cilj 1.4. Povećati participaciju posebno ranjivih skupina nezaposlenih osoba

1. **Značaj programa državnih potpora za tržište rada**

U evidencijama Hrvatskog zavoda za zapošljavanje uočen je pad broja nezaposlenih, pri čemu i dalje velik broj nezaposlenih spada u skupinu osoba koje su u nepovoljnom položaju na tržištu rada, a naročito dugotrajno nezaposlenih. To ukazuje na činjenicu da i nadalje treba nastaviti s provedbom mjera koje su namijenjene osobama u nepovoljnom položaju na tržištu rada te osobama s invaliditetom kako bi se i one integrirale na tržište. Osobe u nepovoljnom položaju su prvenstveno: mlade osobe, dugotrajno nezaposlene osobe, starije osobe i posebne skupine nezaposlenih, dok osobama s invaliditetom smatramo osobe kojima je, sukladno zakonskim propisima, priznat status radnika s invaliditetom. U takvoj situaciji, gdje je položaj marginaliziranim skupinama na tržištu rada dodatno otežan, potrebno je subvencijama motivirati poslodavce na zapošljavanje pripadnika određenih ciljanih skupina. Na taj način poslodavci imaju šire mogućnosti izbora te izbjegavaju zapošljavanje radnika koje smatraju manje produktivnima, što zbog nedostatka radnog iskustva, što zbog percepcije da radnicima nedostaju određena znanja i vještine zbog dugotrajne nezaposlenosti, godina starosti, neiskustva i sl. Također, dio poslodavaca ima potrebe za novim zapošljavanjima, ali nemaju dovoljna sredstava da to samostalno provedu te im subvencija troška godišnje plaće za novog zaposlenika/icu to omogućava. Državne potpore za zapošljavanje, kao mjera aktivne politike tržišta rada, provode se kako bi se umanjio negativan utjecaj rastuće marginalizacije pripadnika ciljanih skupina nezaposlenih osoba koje su u nepovoljnom položaju na tržištu te osoba s invaliditetom, ali i odgovorilo na rastuće potrebe poslodavaca za financijskom pomoći pri otvaranju novih radnih mjesta. Donošenjem programa omogućit će se financiranje državnih potpora za zapošljavanje koje Hrvatski zavod za zapošljavanje već godinama provodi s ciljem povećanja stope zaposlenosti ovih skupina nezaposlenih osoba.

Velik problem predstavlja i nedostatak znanja i vještina zaposlenih osoba na koje treba djelovati kako bi se izbjegao gubitak radnih mjesta te ulazak radnika u evidenciju nezaposlenih.

Iz tog razloga, potrebno je dodjeljivati državne potpore za usavršavanje novozaposlenih osoba kojima treba dodatna obuka na konkretnom radnom mjestu kako bi usavršili svoja znanja i vještine te počeli produktivno raditi na novom radnom mjestu, kao i osoba zaposlenih kod poslodavaca koji uvode nove načine proizvodnje, više standarde i sl. kako bi se izbjegla otpuštanja radnika i njihov ulazak u dugotrajnu nezaposlenost, ali i s ciljem povećanja konkurentnosti poslodavaca.

1. **Mjere i ciljane skupine**

Državne potpore za zapošljavanje radnika u nepovoljnom položaju i radnika s invaliditetom te državne potpore za usavršavanje spojive su s unutarnjim tržištem u smislu članka 107. stavka 3. Ugovora i izuzimaju se od obveze prijave iz članka 108. stavka 3. Ugovora o funkcioniranju Europske unije (dalje u tekstu: Ugovora) ako su ispunjeni uvjeti utvrđeni u ovom Programu i u poglavlju I. te člancima 31., 32. i 33. Uredbe Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora, dalje u tekstu; Uredba Komisije (EU) br. 651/2014 koji su izmijenjeniUredbom Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL L 156, od 20. lipnja 2017.), dalje u tekstu; Uredba Komisije (EU) br. 2017/1084.

Slijedi opis mjera i ciljanih skupina sukladno definicijama radnika u nepovoljnom položaju i osoba s

invaliditetom iz Uredbe Komisije (EU) br. 651/2014 koja je izmijenjena Uredbom br. 2017/1084 te

te opis mjera i ciljanih skupina za potpore za usavršavanje:

**5.1. Državne potpore za zapošljavanje radnika u nepovoljnom položaju**

**a) osobe koje nisu bile zaposlene s redovnom plaćom tijekom prethodnih 6 mjeseci:**

1. **Državna potpora za zapošljavanje osoba bez radnog iskustva**

Ciljane skupine:

* osobe bez staža osiguranja prijavljene u evidenciju nezaposlenih

1. **Državna potpora za zapošljavanje osoba sa stečenim radnim iskustvom**

Ciljane skupine:

- hrvatski branitelji, djeca i supružnici poginulih i nestalih hrvatskih branitelja, žrtve seksualnog nasilja u ratu, roditelji s 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, povratnici s odsluženja zatvorske kazne, osobe uključene u probaciju, liječeni ovisnici, žrtve trgovanja ljudima, žrtve obiteljskog nasilja, azilanti, mlade osobe koje su izašle iz sustava skrbi domova za djecu, udomiteljskih obitelji te odgojnih Zavoda, beskućnici prijavljeni u evidenciju nezaposlenih,

- mlade dugotrajno nezaposlene osobe do 29 godina bez obzira na radni staž i razinu obrazovanja koje nisu bile zaposlene s redovnom plaćom u prethodnih 6 mjeseci i koje su prijavljene u evidenciju nezaposlenih,

- dugotrajno nezaposlene osobe starije od 29 godina bez obzira na radni staž i razinu obrazovanja prijavljene u evidenciju nezaposlenih najmanje 12 mjeseci[[1]](#footnote-1)

- osobe od 30 do 35 godina koje nisu bile zaposlene s redovnom plaćom tijekom prethodnih 6 mjeseci

- osobe u dobi između 45 i 50 godina koja nisu bile zaposlene s redovnom plaćom u prethodnih 6 mjeseci

- nezaposlene osobe bez staža osiguranja na poslovima u svojoj obrazovnoj razini koje nisu bile zaposlene s redovnom plaćom tijekom prethodnih 6 mjeseci

**b) osoba koja je u dobi između 15 i 24 godine:**

Ciljane skupine: osobe između 15 i 24 godine starosti prijavljene u evidenciju nezaposlenih

**c) osoba koja nije dovršila srednje obrazovanje ili strukovnu izobrazbu (Međunarodna standardna klasifikacija obrazovanja 3) ili koja je dovršila redovno obrazovanje prije manje od dvije godine, a još nije bila prvi put zaposlena s redovnom plaćom:**

Ciljane skupine: osobe bez završenog srednjoškolskog obrazovanja prijavljene u evidenciju nezaposlenih

**d) osoba koja je starija od 50 godina:**

Ciljane skupine: osobe starije od 50 godina

**e) koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju:**

Ciljane skupine:

osobe romske nacionalne manjine prijavljene u evidenciju nezaposlenih,

osoba koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju,

**5.2. Državne potpore za zapošljavanje radnika s invaliditetom**

1. **Državna potpora za zapošljavanje osoba s invaliditetom**

Ciljana skupina: Osobe s invaliditetom

**5.3. Državne potpore za usavršavanje**

1. **Državna potpora za usavršavanje novozaposlenih osoba**

Ciljane skupine:

* novozaposlene osobe bez obzira na radni staž, zanimanje i kvalifikaciju iz evidencije nezaposlenih

1. **Državna potpora za usavršavanje zaposlenih osoba u uvjetima uvođenja novih tehnologija i viših standarda i promjene proizvodnog programa poslodavca**

Ciljane skupine:

* zaposlene osobe s ciljem podizanja konkurentnosti postojeće radne snage, prema odabiru poslodavca uz uvjet da su u radnom odnosu na neodređeno vrijeme
* zaposlene osobe kojima prijeti gubitak radnog mjesta zbog promjene proizvodnog programa, uvođenja novih tehnologija i viših standarda

1. **Pravni temelj državnih potpora za zapošljavanje i usavršavanje**

Zakon o državnim potporama (NN 47/14, 69/17)

Uredba Komisije (EU) br. 651/2014“,od 17. lipnja 2014., o ocjenjivanju određenih kategorija potpora spojivih s unutarnjim tržištem u primjeni članaka 107. i 108. Ugovora o funkcioniranju Europske unije (SL L 187, od 26. lipnja 2014.)

Uredba Komisije (EU) 2017/1084 оd 14. lipnja 2017. o izmjeni Uredbe (EU) br. 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova (SL L 156, od 20. lipnja 2017.)

Smjernice politike državnih potpora za razdoblje 2018. – 2020. (NN 2/18)

Smjernice za razvoj i provedbu aktivne politike zapošljavanja u Republici Hrvatskoj za razdoblje od 2018. do 2020. godine usvojene na sjednici Vlade Republike Hrvatske 28. prosinca 2017. (Zaključak, Klasa: 100-01/17-01/31, Urbroj: 524-04-04-01/4-17-61).

Zakon o posredovanju pri zapošljavanju i pravima za vrijeme nezaposlenosti (NN 16/17)

Zakon o tržištu rada (izglasan 14.12.2018.)

1. **Definicije:**

Člankom 2., točkom 1. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. definirano je da „ potpora” znači svaka mjera koja ispunjava sve kriterije utvrđene u članku 107. stavku 1. Ugovora;

Člankom 2., točkom 2. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. definirano je da „mala i srednja poduzeća” ili „MSP-ovi” znači poduzeća koja ispunjavaju uvjete utvrđene u Prilogu I Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084;

Člankom 2., točkom 3. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, definirano je da „radnik s invaliditetom“ znači svaka osoba:

(a) koja je u skladu s nacionalnim pravom priznata kao radnik s invaliditetom; ili

(b) koja ima dugoročno fizičko, mentalno intelektualno ili osjetilno oštećenje koje u međudjelovanju s raznim zaprekama može umanjiti puno i učinkovito sudjelovanje te osobe u radnom okruženju, ravnopravno s ostalim radnicima;

Člankom 2., točkom 4. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „radnik u nepovoljnom položaju“ znači svaka osoba:

1. koja nije bila zaposlena s redovnom plaćom tijekom prethodnih 6 mjeseci; ili
2. koja je u dobi između 15 i 24 godine; ili
3. koja nije dovršila srednje obrazovanje ili strukovnu izobrazbu (Međunarodna standardna klasifikacija obrazovanja 3) ili koja je dovršila redovno obrazovanje prije manje od dvije godine, a još nije bila prvi put zaposlena s redovnom plaćom; ili
4. koja je starija od 50 godina; ili
5. koja živi kao odrasli samac s jednom ili više uzdržavanih osoba; ili
6. koja radi u sektoru ili struci u državi članici u kojima je neravnoteža između spolova najmanje 25 % viša od prosječne neravnoteže između spolova u svim gospodarskim sektorima u toj državi članici, a pripada tom premalo zastupljenom spolu; ili
7. koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju;

Člankom 2., točkom 8. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „stavljanje na tržište poljoprivrednih proizvoda” znači držanje ili izlaganje u cilju prodaje, ponuda na prodaju, isporuka ili bilo koji drugi način stavljanja na tržište, osim prodaje preprodavateljima i prerađivačima koju obavlja primarni proizvođač i svih djelatnosti povezanih s pripremom proizvoda za takvu prvu prodaju; prodaja krajnjim potrošačima koju obavlja primarni proizvođač smatra se stavljanjem na tržište ako se odvija u zasebnim za to predviđenim prostorijama;

Člankom 2., točkom 9. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „primarna poljoprivredna proizvodnja” znači proizvodnja proizvoda iz tla ili stočarstva navedenih u Prilogu I Ugovoru bez obavljanja dodatnih radnji kojima bi se promijenila priroda tih proizvoda.

Člankom 2., točkom 10. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „prerada poljoprivrednih proizvoda” znači svako djelovanje na poljoprivrednom proizvodu čiji je rezultat proizvod koji je i sâm poljoprivredni proizvod, osim djelatnosti na poljoprivrednim dobrima koje su neophodne za pripremu životinjskih ili biljnih proizvoda za prvu prodaju.

Člankom 2., točkom 11. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „poljoprivredni proizvodi” znači proizvodi navedeni u Prilogu I Ugovoru, osim proizvoda ribarstva i akvakulture navedenih u Prilogu I. Uredbi (EU) br. 1379/2013 Europskog parlamenta i Vijeća od 11. prosinca 2013.

Člankom 2., točkom 15. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. definirano je da „program potpora” znači svaki akt na temelju kojeg se mogu, bez potrebe za daljnjim provedbenim mjerama, dodjeljivati pojedinačne potpore poduzetnicima koji su utvrđeni u aktu na općenit i apstraktan način te svaki akt na temelju kojeg se potpora koja nije povezana s određenim projektom može dodijeliti jednom poduzetniku ili više njih na neodređeno razdoblje i/ili u neodređenom iznosu.

Člankom 2., točkom 22. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. definirano je da „bruto ekvivalent bespovratnog sredstva” znači iznos potpore ako je korisniku dodijeljena u obliku bespovratnog sredstva, prije odbitka poreza ili drugih naknada.

Člankom 2., točkom 23. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „početak radova” znači početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno o tome što nastupi prije. Kupnja zemljišta i pripremni radovi, primjerice ishođenje dozvola i provođenje studija izvedivosti, ne smatraju se početkom radova. U slučaju preuzimanja „početak radova” znači trenutak stjecanja imovine koja je izravno povezana sa stečenom poslovnom jedinicom.

Člankom 2., točkom 24. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. definirano je da „velika poduzeća” znači poduzeća koja ne ispunjavaju kriterije utvrđene u Prilogu I. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

Člankom 2., točkom 26. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „intenzitet potpore” znači bruto iznos potpore izražen kao postotak prihvatljivih troškova, prije odbitka poreza ili drugih naknada.

Člankom 2., točkom 28. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „datum dodjele potpore” znači datum na koji je na temelju primjenjivog nacionalnog pravnog režima korisniku dodijeljeno zakonsko pravo na primanje potpore.

Člankom 2., točkom 31. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „trošak plaća” znači ukupni iznos koji korisnik potpore stvarno mora platiti za dotična radna mjesta, a koji se u određenom razdoblju sastoji od bruto plaće prije poreza i obveznih doprinosa kao što su doprinos za socijalno osiguranje, troškovi skrbi za djecu i skrbi za roditelje.

Člankom 2., točkom 32. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „neto povećanje broja zaposlenika” znači neto povećanje broja zaposlenika u dotičnoj poslovnoj jedinici u odnosu na prosječan broj tijekom određenog razdoblja, od kojega se oduzimaju sva radna mjesta izgubljena tijekom tog razdoblja, a broj osoba zaposlenih na puno radno vrijeme, sa skraćenim radnim vremenom i sezonski zaposlenih osoba uračunava se u odgovarajućim dijelovima njihovih godišnjih jedinica rada.

Člankom 2., točkom 99. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084 definirano je da „radnik u izrazito nepovoljnom položaju” znači svaka osoba:

1. koja nije bila zaposlena s redovnom plaćom najmanje tijekom prethodna 24 mjeseca; ili
2. koja nije bila zaposlena s redovnom plaćom najmanje tijekom prethodnih 12 mjeseci, a pripada jednoj od kategorija od (b) do (g) spomenutih u definiciji „radnik u nepovoljnom položaju”.
3. **Trajanje programa državnih potpora:**

Program državnih potpora za zapošljavanje i usavršavanje u nadležnosti Hrvatskog zavoda za zapošljavanje za razdoblje od 2018. do 2020. godine stupa na snagu s danom donošenja 09. veljače 2018. godine, a traje do 31. prosinca 2020. godine.

1. **Intenzitet i prihvatljivi troškovi državnih potpora za zapošljavanje i usavršavanje sadržanih u Prijedlogu Programa:**

**9.1. Državne potpore za zapošljavanje**

Državne potpore za zapošljavanje radnika u nepovoljnom položaju u obliku subvencija za plaće provode se sukladno pravilima iz članka 32., stavki 2., 3., 4., 5., i 6. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

Sukladno članku 32., stavku 2:

Prihvatljivi troškovi su troškovi plaća u razdoblju od najviše 12 mjeseci nakon zaposlenja radnika u nepovoljnom položaju. Ako je dotični radnik u izrazito nepovoljnom položaju, prihvatljivi troškovi su troškovi plaća u razdoblju od najviše 24 mjeseca nakon zapošljavanja.

Sukladno članku 32., stavku 3.:

Ako zapošljavanje ne predstavlja neto povećanje broja zaposlenika u dotičnom poduzetniku u odnosu na prosjek za proteklih dvanaest mjeseci, radno mjesto/radna mjesta ispražnjena su zbog dobrovoljnog odlaska, invalidnosti, umirovljenja zbog dobi, dobrovoljnog smanjenja radnog vremena ili zakonskog odlaska zbog povrede radne obveze, a ne kao posljedica viška radne snage.

Sukladno članku 32., stavku 4.:

Osim u slučaju zakonskog otkaza zbog povrede radne obveze, radnici u nepovoljnom položaju imaju pravo na neprekidno zaposlenje u najkraćem razdoblju propisanom dotičnim nacionalnim zakonodavstvom ili kolektivnim ugovorom kojim se uređuju ugovori o radu.

Sukladno članku 32., stavku 5.:

Ako je razdoblje zaposlenja kraće od 12 mjeseci ili 24 mjeseca u slučaju radnika u izrazito nepovoljnom položaju, državne potpore se razmjerno smanjuju u skladu s tim.

Sukladno članku 32., stavku 6:

Intenzitet državne potpore ne premašuje 50 % prihvatljivih troškova.

Državne potpore za zapošljavanje radnika s invaliditetom u obliku subvencija za plaće provode se sukladno pravilima iz članka 33., stavki 2., 3., 4. i 5. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

Sukladno članku 33., stavku 2:

 Prihvatljivi troškovi su troškovi plaća u razdoblju tijekom kojeg je zaposlen radnik s invaliditetom.

Sukladno članku 33., stavku 3:

Ako zapošljavanje ne predstavlja neto povećanje broja zaposlenika u dotičnom poduzetniku u odnosu na prosjek za proteklih dvanaest mjeseci, radno mjesto/radna mjesta ispražnjena su zbog dobrovoljnog odlaska, invalidnosti, umirovljenja zbog dobi, dobrovoljnog smanjenja radnog vremena ili zakonskog odlaska zbog povrede radne obveze, a ne kao posljedica viška radne snage.

Sukladno članku 33., stavku 4:

Osim u slučaju zakonskog otkaza zbog povrede radne obveze, radnici s invaliditetom imaju pravo na neprekidno zaposlenje u najkraćem razdoblju propisanom dotičnim nacionalnim zakonodavstvom ili kolektivnim ugovorima koji su pravno obvezujući za poduzetnika i kojima se uređuju ugovori o radu.

Sukladno članku 33., stavku 5:

Intenzitet državne potpore ne premašuje 75 % prihvatljivih troškova.

Izračun subvencije, koju Zavod dodjeljuje poslodavcima, temeljen je na trajanju zapošljavanja od 12 mjeseci te je toliko i trajanje ugovorne obveze između poslodavca – korisnika državne potpore i Zavoda kao davatelja državne potpore.

Subvencije za zapošljavanje u obliku subvencija za plaće odnose se isključivo na novozaposlene radnike, bez obzira na to radi li se o osobama u nepovoljnom položaju na tržištu rada ili osobama s invaliditetom. Visina subvencije određena je stručnom spremom i statusom invalidnosti nezaposlenih osoba, odnosno povećava se s višom razinom obrazovanja i statusom invalidnosti.

Prihvatljivi  troškovi su troškovi bruto plaće radnika tj. plaće prije svih odbitaka i poreza, za razdoblje od najviše 12 mjeseci nakon zapošljavanja. Za potpore za zapošljavanje početni iznos subvencije određuje se prema iznosu minimalne plaće za osobe bez zanimanja i sa završenom osnovnom školom bez radnog staža, dok je za ostale razine obrazovanja osnovni iznos uvećan za određeni postotak u skladu s prosječnim plaćama za te razine obrazovanja. U slučaju da je riječ o osobama koje nemaju staža osiguranja ili se prvi put zapošljavaju u svojoj razini obrazovanja te se smatraju pripravnicima, bruto plaća nema gornjeg ograničenja, a određuje je poslodavac prema uvjetima tog radnog mjesta. No istovremeno, iznos plaće ne smije biti manji od one koju Zavod odredi za pojedinu razinu obrazovanja i status invaliditeta.

**9.2. Državne potpore za usavršavanje**

Državne potpore za usavršavanje provode se sukladno pravilima iz članka 31. Uredbe Europske Komisije (EU) br. 651/2014 koji je izmijenjen člankom 1. stavkom 15. Uredbe Komisije (EU) br. 2017/1084.

Sukladno članku 31., stavku 2:

Potpore se ne dodjeljuju za usavršavanje koje poduzetnici provode radi osiguravanja sukladnosti s obveznim nacionalnim normama o usavršavanju.

Sukladno članku 31., stavku 3:

Prihvatljivi troškovi su sljedeći:

|  |  |
| --- | --- |
| (a) | troškovi predavača, za sate tijekom kojih su predavači sudjelovali u usavršavanju; |

|  |  |
| --- | --- |
| (b) troškovi poslovanja povezani s predavačima i polaznicima koji su izravno povezani s projektom usavršavanja, primjerice putni troškovi, troškovi materijala i potrošne robe izravno povezanih s projektom, amortizacija alata i opreme ako se upotrebljavaju isključivo za projekt usavršavanja;”. |  |

|  |  |
| --- | --- |
| (c) | troškovi savjetodavnih usluga povezanih s projektom usavršavanja; |

|  |  |
| --- | --- |
| (d) | troškovi osoblja polaznika usavršavanja i opći neizravni troškovi (administrativni troškovi, najam, režijski troškovi) za sate koje polaznici usavršavanja provedu u usavršavanju. |

Sukladno članku 31., stavku 4:

Intenzitet potpore za usavršavanje, ne premašuje 50% prihvatljivih troškova. Može se povećati do maksimalnog intenziteta potpore od 70 % prihvatljivih troškova za 10 postotnih bodova ako se usavršavanje provodi za radnike s invaliditetom ili radnike u nepovoljnom položaju, odnosno za 10 postotnih bodova ako se državna potpora dodjeljuje srednjem poduzeću i za 20 postotnih bodova ako se državna potpora dodjeljuje malom poduzeću.

Sukladno članku 31., stavku 5:

Ako se potpore dodjeljuju u sektoru pomorskog prometa, intenzitet potpore može se povećati do 100 % prihvatljivih troškova, pod uvjetom da su ispunjeni sljedeći uvjeti:

|  |  |
| --- | --- |
| (a) | polaznici usavršavanja nisu aktivni članovi posade, već pomoćni članovi posade; i |

|  |  |
| --- | --- |
| (b) | usavršavanje se odvija na brodovima koji su upisani u registre Unije. |

Usavršavanje može trajati najviše 6 mjeseci, a ugovorna obveza između poslodavca – korisnika državne potpore i Zavoda kao davatelja državne potpore traje dvostruko duže s obzirom na obvezu zadržavanja osobe u radnom odnosu u jednakom razdoblju u kojem je trajalo sufinanciranje.

**10. Korisnici državnih potpora**

Državne potpore za zapošljavanje i državne potpore za usavršavanje, mogu se dodijeliti poduzetnicima koji se dijele na mikro, male, srednje i velike, a u skladu s definicijama iz Priloga I Uredbe Komisije (EU) br. 651/2014, koja je izmijenjena Uredbom Komisije (EU-a) br. 2017/1084.

Veliko poduzeće je ono poduzeće koje ne ispunjava kriterije utvrđene u Prilogu I Uredbe Komisije (EU) br. 651/2014, koja je izmijenjena Uredbom Komisije (EU) br. 2017/1084, odnosno ne spada u gore navedene kategorije tj. mikro, mala i srednja poduzeća.

**11. Sektori (djelatnost) korisnika**

Ovaj Program državnih potpora primjenjuje se na kategorije državnih potpora sukladno članku 1., stavku 1. (e) potpore za usavršavanje te (f) potpore za zapošljavanje radnika u nepovoljnom položaju i radnike s invaliditetom Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

Ovaj Program državnih potpora primjenjuje se na sve sektore gospodarstva, osim sektora navedenih u stavcima 2., 3., 4. i 5., članka 1. Uredba Komisije (EU-a) br. 651/2014, koja je izmijenjena Uredbom komisije (EU) br. 2017/1084 te sukladno stavku 4. točki c) isključuju dodjelu potpore poslodavcima u poteškoćama, uz iznimku programa potpora za nadoknadu štete prouzročene određenim prirodnim katastrofama. Također, Program državnih potpora ne odnosi se na regionalne potpore koje se isključuju člankom 13. Uredbe Komisije (EU-a) br. 651/2014, a koji je izmijenjen Uredbom Komisije (EU) br. 2017/1084.

Sukladno članku 1. stavku 2. Uredbe Komisije (EU-a) br. 651/2014, koja je izmijenjena Uredbom Komisije (EU) br. 2017/1084, ovaj Program se ne primjenjuje:

* (c) na potpore za djelatnosti povezane s izvozom u treće zemlje ili države članice, to jest potpore izravno povezane s izvezenim količinama, uspostavom i radom distribucijske mreže ili ostalim tekućim troškovima povezanima s izvoznom djelatnošću;
* (d) na potpore uvjetovane time da se prednost daje uporabi domaće robe u odnosu na uvezenu robu.

Sukladno članku 1. stavku 3. Uredba Komisije (EU-a) br. 651/2014, koja je izmijenjena Uredbom Komisije (EU) br. 2017/1084, ovaj Program se ne primjenjuje :

* (a) potpore koje se dodjeljuju u sektoru ribarstva i akvakulture, kako je obuhvaćeno Uredbom (EU) br. 1379/2013 Europskog parlamenta i Vijeća uz iznimku potpora za usavršavanje, potpora za pristup MSP-ova financiranju, potpora u području istraživanja i razvoja, potpora za inovacije za MSP-ove, potpora za radnike u nepovoljnom položaju i radnike s invaliditetom te regionalnih potpora za ulaganje u najudaljenijim regijama i regionalnih operativnih programa potpore;
* (b) potpore koje se dodjeljuju u sektoru primarne poljoprivredne proizvodnje, uz iznimku regionalnih potpora za ulaganje u najudaljenijim regijama, regionalnih programa operativnih potpora, potpora za savjetodavne usluge u korist MSP-ova, potpora za rizično financiranje, potpora za istraživanje i razvoj, potpora za inovacije za MSP-ove, potpora za zaštitu okoliša, potpora za usavršavanje i potpora za radnike u nepovoljnom položaju i radnike s invaliditetom;
* (c) na potpore koje se dodjeljuju u sektoru prerade i stavljanja na tržište poljoprivrednih proizvoda, u sljedećim slučajevima: ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju predmetni poduzetnici; ili ako su potpore uvjetovane njihovim djelomičnim ili potpunim prenošenjem na primarne proizvođače
* (d) potpore za zatvaranje nekonkurentnih rudnika ugljena, kako su obuhvaćene Odlukom Vijeća br. 2010/787;

Ako poduzetnici djeluju u sektoru ribarstva i akvakulture u skladu s Uredbom Komisije (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni Uredbe Vijeća (EZ) br. 1184/2006 i (EZ) br. 1224/2009 i stavljanju van snage Uredbe Vijeća (EZ) br. 104/2000 ( sukladno članku 1. stavku 3. (a) Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084), sektoru primarne poljoprivredne proizvodnje (sukladno članku 1. stavku 3. (b) Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084), sektoru prerade i stavljanja na tržište poljoprivrednih proizvoda, ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača, odnosno koje na tržište stavljaju predmetni poduzetnici ili ako su potpore uvjetovane njihovim djelomičnim ili potpunim prenošenjem na primarne proizvođače (sukladno članku 1. stavku 3. (c) Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084), te u sektorima koji su obuhvaćeni područjem primjene Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, Program se primjenjuje samo na potpore dodijeljene u vezi s tim drugim sektorima ili djelatnostima, uz uvjet da se osigura, na primjeren način ( razdvajanjem djelatnosti ili troškova), da se djelatnosti iz isključenih sektora ne koriste potporama dodijeljenima na temelju Programa.

Sukladno članku 1. stavku 4. Uredba Komisije (EU-a) br. 651/2014, koja je izmijenjena Uredbom Komisije (EU) br. 2017/1084, ovaj Program se ne primjenjuje :

* (a) na programe potpora u kojima nije izričito isključeno plaćanje pojedinačne potpore u korist poduzetnika koji podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila ista država članica ocjenjuje nezakonitom i nespojivom s unutarnjim tržištem, uz iznimku programa potpora za nadoknadu štete prouzročene određenim prirodnim katastrofama;
* (b) na jednokratne potpore u korist poduzetnika iz točke (a);

Sukladno članku 1. stavku 5. Uredba Komisije (EU-a) br. 651/2014, koja je izmijenjena Uredbom Komisije (EU) br. 2017/1084, ovaj Program ne primjenjuje se na mjere državnih potpora koje same po sebi, s obzirom na uvjete koji su s njima povezani ili s obzirom na način financiranja, podrazumijevaju neizbježnu povredu prava Unije, a posebno:

* (a) na mjere potpore za koje dodjela potpore ovisi o obvezi korisnika da ima poslovni nastan u određenoj državi članici ili da većina njegovih poslovnih jedinica ima poslovni nastan u toj državi članici. Međutim, zahtjev da ima poslovnu jedinicu ili podružnicu u državi članici koja dodjeljuje potporu u trenutku plaćanja potpore dopušten je;
* (b) na mjere potpore za koje dodjela potpore ovisi o obvezi korisnika da upotrebljava robu proizvedenu ili usluge pružene na državnom području;
* (c) na mjere potpore kojima se korisnicima ograničava mogućnost uporabe rezultata istraživanja, razvoja i inovacija u ostalim državama članicama.

Sukladno odredbama čl. 2. stavka 18. „Uredbe Komisije (EU) br. 651/2014“ koja je izmijenjena Uredbom Komisije (EU) br. 2017/1084 utvrđeno je kako se smatra da je poduzetnik u teškoćama onaj poduzetnik kod kojeg je nastupila najmanje jedna od sljedećih okolnosti:

* U slučaju društva s ograničenom odgovornošću (osim MSP-a koji postoji manje od tri godine ili, za potrebe prihvatljivosti za potpore za rizično financiranje, MSP-a tijekom 7 godina od njegove prve komercijalne prodaje koji je primjeren za ulaganja u rizično financiranje na temelju dubinske analize koju je proveo odabrani financijski posrednik), ako je više od polovice njegova vlasničkog kapitala izgubljeno zbog prenesenih gubitaka. To se događa kada se odbijanjem prenesenih gubitaka od pričuva (i svih drugih elemenata koji se općenito smatraju dijelom vlastitog kapitala društva) dobije negativan kumulativni iznos koji prelazi polovicu temeljnog vlasničkog kapitala. Za potrebe ove odredbe “društvo s ograničenom odgovornošću“ odnosi se posebno na dvije vrste društava navedene u Prilogu I. Direktivi 2013/34/EU (Direktiva 2013/34/EU Europskog parlamenta i Vijeća od 26. lipnja 2013. o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća, o izmjeni Direktive 2006/43/EZ Europskog parlamenta i Vijeća i o stavljanju izvan snage direktiva Vijeća 78/660/EEZ i 83/349/EEZ.), a “vlasnički kapital“ obuhvaća, prema potrebi, sve premije na emitirane dionice;
* U slučaju društva u kojem najmanje nekoliko članova snose neograničenu odgovornost za dug društva (osim MSP-a koji postoji manje od tri godine ili, za potrebe prihvatljivosti za potpore za rizično financiranje, MSP-a tijekom 7 godina od njegove prve komercijalne prodaje koji je primjeren za ulaganja u rizično financiranje na temelju dubinske analize koju je proveo odabrani financijski posrednik), ako je više od polovice njegova kapitala navedenog u financijskom izvještaju društva izgubljeno zbog prenesenih gubitaka. Za potrebe ove odredbe “društvo u kojem najmanje nekoliko članova imaju snosi neograničenu odgovornost za dug društva“ odnosi se posebno na vrste društava navedene u Prilogu II Direktivi 2013/34/EU;
* Ako se nad poduzetnikom provodi cjelokupni stečajni postupak ili on ispunjava kriterije u skladu s nacionalnim pravom da se nad njim provede cjelokupni stečajni postupak na zahtjev vjerovnika;
* Ako je poduzetnik primio potporu za sanaciju, a nije još nadoknadio zajam ili okončao jamstvo, ili je primio potporu za restrukturiranje a još je podložan planu restrukturiranja;
* slučaju poduzetnika koji nije MSP, ako je tijekom zadnje dvije godine:
  + omjer knjigovodstvenog duga i kapitala poduzetnika bio veći od 7,5 i
  + EBITDA koeficijent pokrića kamata poduzetnika bio je niži od 1.0.

**12. Instrumenti i izvori financiranja/predviđena proračunska sredstva za financiranje državnih**

**potpora**

Instrumenti državne potpore: subvencija.

Državne potpore za zapošljavanje i usavršavanje horizontalne su državne potpore dostupne svim poduzetnicima pod jednakim uvjetima i kriterijima.

Izvori financiranja: Sredstva iz Državnog proračuna Republike Hrvatske, sredstva Europskog socijalnog fonda Operativni program Učinkoviti ljudski potencijali 2014-2020 (prioriteti 1, 2 i 5).

**Izvori financiranja državnih potpora u 2019. godini**

|  |  |  |  |  |  |
| --- | --- | --- | --- | --- | --- |
| Vrsta potpora | Izvor financiranja | Šifra | Aktivnost | Stavka izdatka-račun | 2019. |
| Potpore za zapošljavanje | Državni proračun | A689023 | Aktivna politika zapošljavanja | 351 | 1.100.000,00 kn |
| 352 | 75.000.000,00 kn |
| 381 | 460.000,00 kn |
| UKUPNO | 76.560.000,00 kn |
| T813036 | Operativni plan za uključivanje osoba s odobrenom međunarodnom zaštitom | 351 | 50.000,00 kn |
| 352 | 100.000,00 kn |
| UKUPNO | 150.000,00 kn |
| A689027 | Akcijski plan desetljeća za uključivanje Roma 2005.-2015. | 351 | 40.000,00 kn |
| 352 | 700.000,00 kn |
| UKUPNO | 740.000,00 kn |
| **SVEUKUPNO - POTPORE ZA ZAPOŠLJAVANJE - DRŽAVNI PRORAČUN** | | | | | **77.450.000,00 kn** |
| Potpore za zapošljavanje za stjecanje prvog radnog iskustva / Pripravništvo u realnom sektoru | Državni proračun | A689023 | Aktivna politika zapošljavanja | 351 | 800.000,00 kn |
| 352 | 16.000.000,00 kn |
| UKUPNO | 16.800.000,00 kn |
| **SVEUKUPNO - POTPORE ZA ZAPOŠLJAVANJE ZA STJECANJE PRVOG RADNOG ISKUSTVA/ PRIPRAVNIŠTVO U REALNOM SEKTORU - DRŽAVNI PRORAČUN** | | | | | **16.800.000,00 kn** |
| Potpore za usavršavanje | Državni proračun | A689023 | Aktivna politika zapošljavanja | 351 | 200.000,00 kn |
| 352 | 8.000.000,00 kn |
| UKUPNO | 8.200.000,00 kn |
| **SVEUKUPNO - POTPORE ZA USAVRŠAVANJE - DRŽAVNI PRORAČUN** | | | | | **8.200.000,00 kn** |
| **SVEUKUPNO - DRŽAVNI PRORAČUN** | | | | | **102.450.000,00 kn** |
| Potpore za zapošljavanje | Operativni program Učinkoviti ljudski potencijali | T813032 | · Projekt: UP.01.2.1.01.0001 MLADI - DUGOTRAJNO NEZAPOSLENI | 351 | 100.000,00 kn |
| 352 | 7.000.000,00 kn |
| 381 | 200.000,00 kn |
| UKUPNO | 7.300.000,00 kn |
| · Projekt: UP.01.2.0.01.0001 MLADI - IZM | 351 | 524.992,00 kn |
| 352 | 36.000.000,00 kn |
| 381 | 550.000,00 kn |
| UKUPNO | 37.074.992,00 kn |
| · Projekt: UP.01.1.3.01.0001 ZADRŽAVANJE RADNIKA | 351 | 133.522,72 kn |
| 352 | 200.000,00 kn |
| 381 | 200.000,00 kn |
| UKUPNO | 533.522,72 kn |
| · Projekt: UP.01.1.1.01.0002 POTPORE ZA ZAPOŠLJAVANJE | 351 | 1.800.000,00 kn |
| 352 | 105.000.000,00 kn |
| 381 | 700.000,00 kn |
| UKUPNO | 107.500.000,00 kn |
| **SVEUKUPNO - POTPORE ZA ZAPOŠLJAVANJE - UČINKOVITI LJUDSKI POTENCIJALI** | | | | | **152.408.514,72 kn** |
|
| Potpore za zapošljavanje za stjecanje prvog radnog iskustva / Pripravništvo u realnom sektoru | Operativni program Učinkoviti ljudski potencijali | T813032 | · Projekt: UP.01.2.1.01.0001 MLADI - DUGOTRAJNO NEZAPOSLENI | 351 | 100.000,00 kn |
| 352 | 327.240,00 kn |
| UKUPNO | 427.240,00 kn |
| · Projekt: UP.01.2.0.01.0001 MLADI - IZM | 352 | 3.000.000,00 kn |
| UKUPNO | 3.000.000,00 kn |
| · Projekt: UP.01.1.1.01.0002 POTPORE ZA ZAPOŠLJAVANJE | 351 | 751.197,00 kn |
| 352 | 18.000.000,00 kn |
| UKUPNO | 18.751.197,00 kn |
| **SVEUKUPNO - POTPORE ZA ZAPOŠLJAVANJE ZA STJECANJE PRVOG RADNOG ISKUSTVA/ PRIPRAVNIŠTVO U REALNOM SEKTORU - UČINKOVITI LJUDSKI POTENCIJALI** | | | | | **22.178.437,00 kn** |
| Potpore za usavršavanje | Operativni program Učinkoviti ljudski potencijali | T813032 | · Projekt: UP.01.1.3.01.0001 ZADRŽAVANJE RADNIKA | 351 | 180.000,00 kn |
| 352 | 100.000,00 kn |
| UKUPNO | **280.000,00 kn** |
| **SVEUKUPNO - POTPORE ZA USAVRŠAVANJE - UČINKOVITI LJUDSKI POTENCIJALI** | | | | | **280.000,00 kn** |
| **SVEUKUPNO - UČINKOVITI LJUDSKI POTENCIJALI** | | | | | **174.866.951,72 kn** |
| **SVEUKUPNO FINANCIRANJE** | | | | | **277.316.951,72 kn** |

**Izvori financiranja te financijska projekcija za 2020. godinu;**

|  |  |  |  |
| --- | --- | --- | --- |
|  |  |  | |
|  | | |  | |  |  |
| **INTERVENCIJE** | | | **DP** | | **ULJP** | **UKUPNO** |
| **Državne potpore za zapošljavanje** | | | 600.079.674,63 kn | | 341.667.661,33 kn | 941.747.335,96 kn |
| **Državne potpore za usavršavanje** | | | 7.296.576,50 kn | | 13.995.686,50 kn | 21.292.263,00 kn |
| **UKUPNO** | | | **607.376.251,13 kn** | | **355.663.347,83 kn** | **963.039.598,96 kn** |

**13. Pragovi državnih potpora:**

U skladu s člankom 4. stavkom 1. i točkama (n), (o) i (p), Uredba Komisije (EU) br. 651/2014 koja je izmijenjena Uredbom Komisije (EU) br. 2017/1084, ne primjenjuje se na potpore iz ovog programa koje premašuju sljedeće pragove:

* državne potpore za usavršavanje: 2 milijuna eura po projektu usavršavanja;
* državne potpore za zapošljavanje radnika u nepovoljnom položaju: 5 milijuna eura po poduzetniku po godini;
* državne potpore za zapošljavanje radnika s invaliditetom u obliku subvencija za plaće: 10 milijuna eura po poduzetniku po godini;

Pragovi se ne smiju izbjegavati umjetnim razdvajanjem programa ili projekata potpore kako je to definirano člankom 4. stavkom 2. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

**14. Učinak poticaja**

Sukladno članku 6. stavku 5. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, smatra se da državna potpora za zapošljavanje ima učinak poticaja, dok je za državne potpore za usavršavanje potrebno ispuniti uvjet poticajnog učinka tako da poduzetnik podnosi pisani zahtjev za potporu prije početka rada na projektu ili djelatnosti.

Za mjerenje učinkovitosti dodijeljenih državnih potpora za zapošljavanje, uzimat će se u obzir broj novozaposlenih osoba za koje je dodijeljena državna potpora za zapošljavanje. Za mjerenje učinkovitosti dodijeljenih državnih potpora za usavršavanje, uzimat će se u obzir broj osoba za koje je dodijeljena državna potpora za usavršavanje.

Sukladno Planu rada Hrvatskog zavoda za zapošljavanje za 2019. godinu, predviđa se, s ciljem poticanja zapošljavanja osoba u nepovoljnom položaju na tržištu rada, obuhvat od ukupno 7.551 osoba, dok se državnom potporom za usavršavanje planira obuhvatiti 1.020 osoba. Državnom potporom za zapošljavanje u 2019. godini planira se obuhvatiti 195 osoba s invaliditetom.

Državne potpore iz ovog programa dodjeljuju se na temelju zahtjeva poslodavca što znači da poslodavac ne može zasnovati radni odnos niti započeti usavršavanje sa osobama za koje traži državnu potporu, prije podnošenja zahtjeva za dodjelu državne potpore. Osim toga, navedene državne potpore odnose se isključivo na zapošljavanje odnosno usavršavanje osoba iz definiranih ciljanih skupina za pojedinu mjeru.

Sukladno članku 6. stavku 2. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, zahtjev za potporu mora sadržavati barem sljedeće informacije:

(a) naziv i veličinu poduzetnika;

(b) opis projekta, uključujući datume njegova početka i dovršetka;

(c) lokaciju projekta;

(d) popis troškova projekta;

(e) vrsta potpore (bespovratno sredstvo, zajam, jamstvo, povratni predujam, dokapitalizacija ili drugo) i iznos javnog financiranja potrebnog za projekt.

**15. Izračun intenziteta potpore i prihvatljivih troškova**

Sukladno članku 7. stavcima 1.,2. i 3. Uredbe Komisije (EU) br. 651/2014, koja je izmijenjena Uredbom Komisije (EU) br. 2017/1084 za izračun intenziteta potpore i prihvatljivih troškova, svi iznosi koji se upotrebljavaju trebaju biti iznosi prije odbitka poreza ili drugih naknada. Prihvatljivi troškovi popraćuju se pisanim dokazima koji trebaju biti jasni, konkretni i ažurirani. Iznosi prihvatljivih troškova mogu se izračunati u skladu s pojednostavljenim mogućnostima financiranja iz Uredbe (EU) br. 1303/2013 Europskog parlamenta i Vijeća ako se ta operacija barem dijelom financira iz fonda Unije koji dopušta upotrebu tih pojednostavljenih mogućnosti financiranja te ako je ta kategorija troškova prihvatljiva prema relevantnoj odredbi o izuzeću.

Državne potpore koje se isplaćuju u više obroka treba diskontirati na njihovu vrijednost u trenutku dodjele.

**16. Zbrajanje različitih vrsta državnih potpora**

Sukladno članku 8. stavku 3. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, državne potpore za zapošljavanje i usavršavanje mogu se zbrajati s bilo kojom državnom potporom, pod uvjetom da se dotične mjere odnose na različite prihvatljive troškove koje je moguće utvrditi te s bilo kojom drugom državnom potporom koja se odnosi na iste prihvatljive troškove, bilo da se oni djelomično ili potpuno preklapaju, isključivo ako to zbrajanje ne dovodi do premašivanja najvišeg intenziteta državne potpore ili iznosa državne potpore koji je primjenjiv na tu potporu na temelju Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

Sukladno čl. 8. stavku 5. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, državne potpore za zapošljavanje i usavršavanje koje se izuzimaju na temelju Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, ne zbrajaju se s potporama *de minimis* u odnosu na iste prihvatljive troškove, ako bi njihovo zbrajanje dovelo toga da određeni intenzitet potpore premaši intenzitete potpore utvrđene u poglavlju III. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

Sukladno čl. 8. stavku 6. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, državna potpora u korist radnika s invaliditetom, kako je utvrđeno u čl. 33. i 34. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, može se zbrajati s ostalim potporama izuzetima temeljem Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084,u odnosu na iste prihvatljive troškove koji premašuju najviši primjenjivi prag, pod uvjetom da to zbrajanje ne dovede do intenziteta državne potpore koji premašuje 100% mjerodavnih troškova u svakom razdoblju tijekom kojeg su dotični radnici zaposleni.

**17. Objavljivanje i informacije**

Program državnih potpora biti će javno objavljen na web stranici <http://www.mjere.hr> za cijelo vrijeme trajanja Programa.

Transparentnost podataka o dodijeljenim državnim potporama osigurana je u skladu s člankom 9. Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084.

**18. Praćenje i izvještavanje**

Dokumentacija vezana uz dodjele državnih potpora čuva se i pohranjuje kod davatelja državnih potpora u razdoblju od 10 godina. Sukladno čl. 12. Uredbe Komisije (EU) br. 651/2014 koji je izmijenjen člankom 1. stavkom 8. Uredbe Komisije (EU) br. 2017/1084, ista će se pohranjivati i čuvati u razdoblju od 10 godina od dodjele zadnje državne potpore iz ovog programa.

Hrvatski zavod za zapošljavanje, kao davatelj državnih potpora sukladno čl. 14. Zakona o državnim potporama (NN 47/14, 69/17), vodi evidenciju o dodijeljenim državnim potporama iz svoje nadležnosti.

Izvještavanje o dodijeljenim državnim potporama, a što uključuje i državne potpore obuhvaćene ovim programom, propisano je Zakonom o državnim potporama (NN 47/14, 69/17).

Hrvatski zavod za zapošljavanje, kao davatelj državnih potpora, obvezuje se sukladno čl. 14., stavku 2. Zakona o državnim potporama (NN 47/14, 69/17), dostavljati Ministarstvu financija podatke o dodijeljenim državnim potporama u elektroničkom obliku u Internet aplikaciji registra državnih potpora, bez odgode po dodjeli državnih potpora.

Također, sukladno čl. 14., stavku 3. biti će dostavljena i analiza učinkovitosti državnih potpora dodijeljenih u prethodnoj godini najkasnije do 30. travnja tekuće godine.

Podaci o dodijeljenim državnim potporama, odnosno analiza učinkovitosti dodijeljenih državnih potpora, bit će dostavljena i izvan gore spomenutih rokova po potrebi i na zahtjev Ministarstva financija.

**19. Temelj za državne potpore sadržane u Programu**

Državne potpore sadržane u ovom Programu temelje se na odredbama Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. Za sva pitanja koja nisu uređena ovim Programom te u slučaju suprotnosti neke od odredbi ovog programa s odredbama iz Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084, primjenjivat će se odredbe iz navedenih Uredbi.

1. Za osobe prijavljene u evidenciju nezaposlenih 12 i više mjeseci prije zapošljavanja uz državnu potporu, podrazumijeva se da nisu bile zaposlene s redovnom plaćom u prethodnih 6 mjeseci te time spadaju u ciljanu skupinu navedenu u čl. 2. točki 4. (a) Uredbe Komisije (EU) br. 651/2014 koja je izmijenjena Uredbom Komisije (EU) br. 2017/1084. [↑](#footnote-ref-1)